**E greu**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E greu de dus atâta durere,

E greu de cărat așa o povară.

Când îngerul morții tributul își cere,

Curg lacrimi de plumb ce-ncep să ne doară.

Regrete avem și fără de vrere

Deschiderea aripii lui ne-nfioară.

E greu de dus atâta durere,

E greu de cărat așa o povară.

De-am face o altă alegere

Îngrijindu-ne sufletul, bunăoară

Poate- am mai primi o mirungere,

Nu ne-am mai teme de aripi de ceară.

E greu de dus atâta durere...